Republika Hrvatska

Osječko-baranjska županija

🖃 Osnovna škola Franje Krežme,

 31 000 Osijek, Školska 3

🖀tel. 031/212-950; 212-960; fax. 215-268

 E- mail: ured@os-fkrezme-os.skole.hr

 **II. POLICIJSKA POSTAJA**

 **INSPEKTORAT ZA ZAŠTITU OD POŽARA**

 **n/r g. ZORANU TADIĆU**

KLASA: 026-01/15-03-48

URBROJ: 2158-11-01-15-1

U Osijeku, 15.9.2015.

**PREDMET: OBAVIJEST**

 Poštovani,

obavještavamo Vas o događaju koji se dogodio jučer, u ponedjeljak ,14. rujna 2015. u 15 i 20 učeniku 5. razreda, a tiče se sigurnosti učenika koji nisu zadovoljeni prema propisanim uvjetima koje je Inspektorat unutarnjih poslova naveo u dopisu (Broj: 511-07-20/4-5024/4-15 AS od 2. rujna 2015.)

 Pukim slučajem, jer škola radi u jednoj smjeni, na mjestu događaja zatekla se nepoznata gospođa, učenici koji su bezglavo trčali i pozivali pomoć, učiteljica Branka Vuković, ravnateljica Jadranka Jurić i domar.

 Učenici 5. b razreda čekajući nastavu informatike, igrali su se u dvorištu škole uz dvoranu i žičanu ogradu parkirališta. Jedan od učenika u želji da se sakrije, pokušao je prijeći ogradu i ozlijedio se. Žica koja je virila iz ograde zabila mu se u nogu, te je dijete ostalo zarobljeno na ogradi. S jedne strane ga je pridržavala nepoznata gospođa, a s druge učiteljica, dok nije intervenirao domar rezanjem žice. Oslobodili smo učenika koji je prebačen na hitnu.

 Spletom okolnosti učenik nije teže ozlijeđen, ali iz ovoga je vidljivo da je postavljena ograda vrlo opasna za sigurnost naših učenika. Iako su učenici upozoreni na moguće opasnosti, teret odgovornosti ne mogu snositi malodobna djeca.

 Molimo hitno poduzimanje radnji koje ste naveli u svome dopisu kako bismo unaprijedili sigurnost naše djece.

S poštovanjem,

 Ravnateljica:

 Jadranka Jurić